Legal Document

Category: 129

Text:
114. ΠΡΑΞΗ ΔΙΟΙΚΗΤΗ  ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2484 της  27-31 Δεκ.2001 (ΦΕΚ Α΄304) Επιβολή κυρώσεων σε πιστωτικά ιδρύματα και ανταλλακτήρια συναλλάγματος για μη παρακράτηση πλαστών ή παραχαραγμένων τραπεζογραμματίων και κερμάτων  ή κίβδηλων κερμάτων ευρώ  Αφού έλαβε υπόψη : α) Το άρθρο 1 του Ν. 1266/82 «΄Οργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», σε συνδυασμό με το άρθρο 12, παράγρ. 1 του Ν. 2548/97. β) Τις διατάξεις του Καταστατικού της Τράπεζας της Ελλάδος και ειδικότερα τα άρθρα 2, 3 και 55Α,  γ) Τον Α.Ν. 1665/51 «Περί λειτουργίας και ελέγχου Τραπεζών». δ) Το άρθρο 15 «Ανταλλακτήρια Συναλλάγματος» του Ν. 2515/1997. ε) Τις διατάξεις του άρθρου 6 του Κανονισμού (ΕΚ) αριθμ. 1338/2001 του Συμβουλίου της 28ης Ιουνίου 2001 (ΕΕ αριθμ. L 181 της 4.7.2001 σ. 6), αποφάσισε τα ακόλουθα: Τα πιστωτικά ιδρύματα και τα ανταλλακτήρια συναλλάγματος οφείλουν να παρακρατούν τα τραπεζογραμμάτια και τα κέρματα ευρώ που περιέρχονται στην κατοχή τους, για τα οποία γνωρίζουν ή έχουν επαρκείς λόγους να πιστεύουν ότι είναι παραχαραγμένα, πλαστά ή κίβδηλα, και να τα παραδίδουν αμελλητί στην κατά τόπο αρμόδια αστυνομική υπηρεσία, προκειμένου να τα διαβιβάσει στο «Εθνικό Κέντρο Ανάλυσης Ευρώ» ή στο «Εθνικό Κέντρο Ανάλυσης Κερμάτων Ευρώ», αντίστοιχα, της Ελληνικής Αστυνομίας.  Σε περίπτωση παράβασης της ως άνω υποχρέωσης επιβάλλεται με απόφαση της Επιτροπής Τραπεζικών και Πιστωτικών Θεμάτων πρόστιμο υπέρ του Ελληνικού Δημοσίου από 10.000 μέχρι και 250.000 ευρώ. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. Σελ. 120,942 Τεύχος 1415 Σελ. 28 12.Θ.α.114 Νομοθεσία περί Τραπεζών (Γενικά)